ROMÂNIA
JUDETUL SUCEAVA

MUNICIPIUL CÂMPULUNG  MOLDOVENESC

CONSILIUL LOCAL
HOTĂRÂREA NR. 138
din 24 septembrie 2026

privind aprobarea programului de măsuri specifice sezonului rece 2026 – 2027 și aprobarea tehnologiei de intervenţie în cazul apariţiei poleiului  şi a căderilor de zăpadă în municipiul Câmpulung Moldovenesc

Consiliul Local al municipiului Câmpulung Moldovenesc, întrunit în şedinţa ordinară  din data de 24 septembrie 2026;

Având în vedere:

  -Referatul de aprobare al primarului municipiului Câmpulung Moldovenesc, înregistrat la nr. 32476 din 22.09.2026;

  -Raportul de specialitate al Compartimentului juridic, înregistrat la nr. 32478 din 22.09.2026;

  -Raportul de specialitate al Direcției Poliția Locală - Compartiment protecția  mediului, înregistrat la nr. 32479 din 22.09.2026;
  -Avizul Comisiei de specialitate a Consiliului Local;

  -Prevederile art. 2 alin. (3) lit. l), art. 4 alin. (3) din Legea nr.101/2006 a serviciului de salubrizare a localităţilor, republicată, cu modificările şi completările ulterioare.
În temeiul art.129 alin. (2) lit. d) și alin. (7) lit. (n), art.139 alin. (1), art.140 alin. (1) și art.196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                  HOTĂRĂŞTE:

Art.1.Se aprobă programul de măsuri specifice sezonului rece 2026 – 2027 conform anexei nr. 1.
Art.2.Se aprobă tehnologia de intervenţie în caz de înzăpezire în municipiul Câmpulung Moldovenesc conform anexei nr. 2.
Art.3.Se numeşte Comisia de coordonare al activităţilor de deszăpezire şi asigurarea circulaţiei pe drumurile publice din municipiul Câmpulung Moldovenesc, în următoarea componenţă:
  -Berențan Corneliu Petru - Viceprimarul municipiului – coordonator comisie;
  -Lupu Radu Gabriel, Inspector principal – Compartiment rutier din cadrul   Poliţiei municipiului Câmpulung Moldovenesc –  membru;
  -Olaru Mihail Cătălin – inspector - Compartiment Dispecerat și Evidența Persoanelor din cadrul Direcției Poliţiei Locale –  membru;
  -Valach Iulia –  Inspector - Compartiment protecția mediului din cadrul Direcției Poliţia Locală –  membru;
  -Latiș Mihai – Inspector -  Compartiment monitorizare servicii publice –  membru;
  -Apăvăloaie Gică - Șef Agenţia Câmpulung Moldovenesc - S.C. Fritehnic S.R.L. –  membru.
Art.4.(1)Comisia de coordonare a activităţilor de deszăpezire şi asigurarea circulaţiei pe drumurile publice, prin grija coordonatorului, întocmește lunar un raport de activitate, pe care îl prezintă primarului municipiului Câmpulung Moldovenesc. 

          (2)Comisia de coordonare a activităţilor de deszăpezire şi asigurarea circulaţiei pe drumurile publice, răspunde potrivit atribuţiilor profesionale ale fiecărui membru din comisie, de întreaga activitate privind fluenţa circulaţiei în cazul apariţiei poleiului şi căderilor de zăpadă, precum şi în situaţia intervenirii oricăror evenimente legate de polei şi căderi de zăpadă.
Art.5.Anexele nr. 1 şi nr. 2 fac parte integrantă din prezenta hotărâre.
Art.6.Comisia nominalizată la art. 3 va aduce la îndeplinire prevederile prezentei hotărâri.

